Ir-Regolament tal-Kummissjoni (KEE) Nru. 1097/89
tas-27 ta’ April 1989
li jemenda r-Regolament (KEE) Nru 649/87 li jistabbilixxi regoli dettaljati sabiex jiġi stabbilit reġistru Komunitarju tal-vinji
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 2392/86 ta’ l-24 ta’ Lulju 1986 li jistabbilixxi reġistru Komunitarju tal-vinji [1], u b’mod partikolari l-Artikolu 10 tiegħu,
Billi għandu jiġi stipulat l-obbligu tal-kabbara ta’ l-għeneb għall-inbid li ma joħolqu l-ebda xkiel għall-ġbir tal-fatti magħrufa msemmija fl-Artikolu 2(1) tar-Regolament (KEE) Nru 2392/86 mill-aġenti kkwalifikati għal dan il-għan sabiex jiġi assigurat l-aċċess għall-impriżi minn dawn l-aġenti, billi huwa għalhekk meħtieġ illi jiġi emendat ir-Regolament tal-Kummissjoni (KEE) Nru 649/87 [2],
ADOTTAT DAN IR-REGOLAMENT:
Artikolu 1
L-Artikolu 3a li ġej huwa hawnhekk imdaħħal fir-Regolament (KEE) Nru 649/87:
"Artikolu 3a
Il-kabbara tal-għeneb għall-inbid għandhom jassiguraw l-aċċess għall-impriżi tagħhom lill-aġenti ta’ fiduċja ta’ l-aġenzija kompetenti ta’ l-Istat Membru sabiex jistabbilixxu r-reġistru tal-vinji."
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta’ l-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-27 ta’ April 1989.